|
|  |
| Receptor de bradicinina B1 |
| **Identificadores** |
| Símbolo | BDKRB1 |
| Entrez | 623 |
| HUGO | 1029 |
| OMIM | 600337 |
| RefSeq | NM\_000710 |
| UniProt | P46663 |
| **Outros datos** |
| Locus | Cr. 14 *q32.1-32.2* |

|
|  |
| Receptor de bradicinina B2 |
| **Identificadores** |
| Símbolo | BDKRB2 |
| Entrez | 624 |
| HUGO | 1030 |
| OMIM | 113503e |
| RefSeq | NM\_000623 |
| UniProt | P30411 |
| **Outros datos** |
| Locus | Cr. 14 *q32.1-32.2* |

A familia do **receptor de bradicinina** é un grupo de receptores acoplados á proteína G cuxo principal ligando é o péptido bradicinina.

Existen dous receptores de bradicinina: o receptor B1 e o receptor B2.

Receptor B1
-----------

O receptor de bradicinina B1 é un receptor acoplado á proteína G codificado polo xene BDKRB1 en humanos. O seu principal ligando é a bradicinina, un péptido de nove aminoácidos xerado en condicións fisiopatolóxicas como a inflamación, traumas, queimaduras, shock e alerxia.

A proteína B1 sintetízase *de novo* despois dunha lesión nun tecido e a unión a este receptor orixina un incremento na concentración do ión calcio citosólico, resultando finalmente nunha resposta inflamatoria aguda e crónica.

Receptor B2
-----------

O receptor de bradicinina B2 é un receptor acoplado á proteína G, concretamente acoplado ás subunidades Gq e Gi. A Gq estimula a fosfolipase C para incrementar o calcio libre intracelular e a Gi inhibe a adenilato ciclase. Ademais, o receptor estimula as vías da proteína quinase activada por mitóxeno. Exprésase constitutivamente en todo o corpo en tecidos sans.

O receptor B2 forma un complexo co encima convertedor da anxiotensina (ACE), e pénsase que este xoga un papel na comunicación entre o sistema renina-anxiotensina (RAS) e o sistema cinina-calicreína (KKS). O heptapéptido anxiotensina (1-7) tamén potencia a acción da bradicinina sobre os receptores B2.

O Icatibant é un antagonista de segunda xeración do receptor B2, co que se fixeron ensaios clínicos limitados en casos de dor e inflamación. O FR 173657 é outro antagonista non péptido B2 oralmente activo, que tamén foi ensaiado limitadamente como fármaco analxésico e antiinflamatorio.

A calidina tamén sinaliza a través do receptor B2.

Notas
-----

1. ↑  Leeb-Lundberg LM, Marceau F, Müller-Esterl W, Pettibone DJ, Zuraw BL (2005). "International union of pharmacology. XLV. Classification of the kinin receptor family: from molecular mechanisms to pathophysiological consequences". *Pharmacol. Rev.* **57** (1): 27–77. PMID 15734727. doi:10.1124/pr.57.1.2.
2. ↑  Fernandes L, Fortes ZB, Nigro D, Tostes RC, Santos RA, Catelli De Carvalho MH (2001). "Potentiation of bradykinin by angiotensin-(1-7) on arterioles of spontaneously hypertensive rats studied in vivo". *Hypertension* **37** (2 Part 2): 703–9. PMID 11230360. doi:10.1161/01.hyp.37.2.703. Arquivado dende o orixinal o 28 de maio de 2008. Consultado o 30 de agosto de 2018.

Véxase tamén
------------

### Ligazóns externas

* "Bradykinin Receptors". *IUPHAR Database of Receptors and Ion Channels*. International Union of Basic and Clinical Pharmacology. Arquivado dende o orixinal o 13 de decembro de 2013.
* Bradykinin receptor *Medical Subject Headings* (MeSH) na Biblioteca Nacional de Medicina dos EUA.

|  |  |
| --- | --- |
| Control de autoridades | 
* Wd: Q24721039
* JSTOR: bradykinin-receptors
* MAG: 153939273

 |

|  |  |
| --- | --- |
| Identificadores | 
* InterPro: IPR000496
* MeSH: D018002
* MeSH: D12.776.543.750.695.080
* UMLS: C0107053

 |